text: Как да не станеш враг на собственото си дете :: Женска логика
  Андрей Максимов е известен руски писател, драматург и телевизионен водещ. Той е автор на книгата "Как да не бъдем врагове на своето дете", а сега работи върху друга "Родители като врагове".Максимов е уверен, че ако между поколенията има проблеми, вината винаги е у родителите. Този разговор е за децата, възпитанието и отношението на родителите.
  Родителите не могат да допуснат, че малките им наследници е възможно да знаят нещо по-добре от тях. Особено когато иде реч за бъдещето. И големият проблем е в това, че нито училището, нито родителите учат децата как да взимат решения, да правят избор. Мама решава каква каша ще яде малчуганът на закуска, как ще излезе облечен навън, къде ще се разхожда, кога ще учи…
  Когато питам родителите – "Как бихте искали да видите децата си след години?", те отвръщат "Щастливи!". Отлично. Но когато ги ругаете за слабите оценки, спомняте ли си тези думи? А когато им обяснявате и им избирате подходящи приятели или любими? За тези сложни отношения пиша в най-новата си книга"Родителите като врагове". Когато родителите обичат детето и се държат като врагове – това е наистина страшна история.